江文敏

江文敏（），字克學，號狮山，直隸寧國府旌德縣江村人，明朝政治人物，弘治乙丑進士，正德間官至兵備副使。

 生平 
弘治十七年（1504年）甲子科應天府鄉試第一百十八名舉人，二十五年歲中式弘治十八年（1505年）乙丑科會試第一百八十八名，三甲第八名進士。刑部觀政，督饷辽东，回京后授南陽府推官。歷南京刑部貴州司主事，升署員外郎事主事。正德九年（1514年）五月升四川按察司佥事，丁母劉氏艰，服闋，改河南佥事，分巡河北道。正德十六年（1521年）正月累官四川松潘等處糧儲兵備副使。嘉靖二年（1523年）八月以疾卒，昆山顾鼎臣为他作传。入祀鄉賢祠《旌德縣志》：中宪大夫四川松潘等处兵备副使狮山江公行状公讳文敏，字克学，号狮山，宁之旌德人，宝庆太守讳汉次子也。母刘氏，北京望族。公仪容俊伟，资性聪明，授以葩经，过目成诵。汉喜曰：继吾志者此子也。作文雄博，揮毫立就。为诸生，即食餼，应举时，聞父丧，号泣奔回，悲恸几绝，庐墓三载。年二十领弘治甲子乡荐，登乙丑进士，观政刑部。时當宁，闻辽东有警，发帑金，命廷臣赉赏，佥以公应，至则布德示威，兵民胥悦。使旋，授南阳节推，处事明决，疑狱迎刃而解。考绩居最，升南京刑部主事，寓钦恤于法律，刑无冤滥，例受封典，进故父阶赞治尹，母太恭人、妻郭氏、继刘氏俱安人。累阶员外、郎中，升四川按察司佥事，分巡川東道，委督皇木有功，抚按交荐。适母夫人刘氏以疾卒，哀毁骨立，扶柩归葬，悉遵礼制。服闋，补河南佥事，分巡河北道，发奸摘伏，风声益厉。民有冰壶秋月，阊闾乐业之谣。同僚有不谨者，公正色规之。时西羌梗化，松潘重镇，无可使者，内相杨廷和稔悉公能，遂以公请，授松潘等处总理粮储兵备副使。至则号令严明，番夷率服。舊無印钤，记止用关防，公请铸印信，以压重镇。先是收放粮斛，总兵指挥等官有刻减勒措那移等弊，公簿书明悉，亲检粮册，唱名支放。每遇操练，亲临演武，指授兵法。旧松潘有熟生二羌，東南二路每被生羌阻截劫掠，公开诚布公，羌夷帖伏，边陲無犯。儒学生徒专以驰射为能，公不时课试，令其专肄举业，文风始开。巡撫许公廷光赠诗有“经国筹边夷夏服，肃僚贞度鬼神惊”之句，且荐其弘亮英略，豪爽公明，可以表率台端，振肃风纪。内相杨廷和、费宏亦以公名闻于上，赐白金綵币，以旌其能。后疾作南旋，逾月而卒，时嘉靖癸未八月也。公志节清苦，德政弘敷，任四川、河南，功绩尤著。所著有狮山诗集十卷、续麓堂诗话四卷，其垂裕后昆者，無非清白贻谋之训。生子四：长宝，邑庠生；次实、寅、赛，并佳士。女三，孙男五。予忝同年，友宁国太守区公以年家谊属予掇其行状，故言此以广史传之意。嘉靖庚寅顾鼎臣撰。。

著作
有《獅山文集》十卷，《续麓堂詩話》四卷，《校五徑七書》二十卷。

家族
出身金鰲江氏。曾祖父江義興；祖父江尚智，贈戶部主事。父江漢，成化進士，曾任宝庆知府；前母芮氏（贈安人）；母劉氏（封安人）。慈侍下。從弟江文中。

遺跡
安徽江村老街現存父子進士坊，為表彰金鰲江氏四十八代江漢、江溥兄弟及四十九代江文敏而立。

参考文献

Category:明朝南陽府推官
Category:南京刑部主事
Category:南京刑部員外郎
Category:明朝四川按察司佥事
Category:明朝河南按察司佥事
Category:明朝四川按察司副使
Category:旌德人
W
Category:金鳌江氏